armvectores/hy_wikipedia_2023 huggingface dataset:
Դիթենհայմ

Դիթենհայմ (գերմ.՝ Dittenheim), կոմունա Գերմանիայում, Բավարիայի տարածքում։
Մտնում է Վայսենբուրգ Գունցենհաուզեն շրջանի կազմի մեջ։ Ալտմյուլտալի ենթակաության տակ է։ Բնակչությունը 1718 մարդ է (2010 թվականի դեկտեմբերի 31–ի տվյալներով)։ Զբաղեցնում է 29,34 կմ² տարածք։ Պաշտոնական կոդը՝ 09 5 77 122։ 
Կոմունան բաժանված է 4 գյուղական շրջանների։


== Ծանոթագրություններ ==


== Արտաքին հղումներ ==
պաշտոնական կայք
Դիմասոր (Գենջի գավառ)

Անվան այլ կիրառումների համար տե՛ս՝ Դիմասոր (այլ կիրառումներ)Դիմասոր, գյուղ Արևմտյան Հայաստանում, Բիթլիսի վիլայեթի Գենջի գավառակում։ Գտնվում է Արածանիի աջ ափից 2-3 կմ հեռու, Բալու քաղաքից 35-36 կմ արևելք։


== Աշխարհագրություն ==
Տարածքը լեռնային էր, անտառապատ և գեղատեսիլ։


== Բնակչություն ==
XX դարի սկզբին ուներ 30 տուն բնակիչ։


== Տնտեսություն ==
Բնակչության հիմնական զբաղմունքը գյուղատնտեսությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Բոյուքդուզ (դաշտ)

Անվան այլ կիրառումների համար տե՛ս՝ Բոյուքդուզ (այլ կիրառումներ)Բոյուքդուզ, դաշտ Հայկական լեռնաշխարհում, Արաքսի ձախ ափին, Երևան-Նախիջևան երկաթագծի և խճուղու երկայնքով մինչև Նախիջևան քաղաքի մոտերքը։ Ոռոգելի ջրի պակասության և հողի աղակալած լինելու պատճառով մեծ մասով անմշակ է։ Վերջին տասնամյակներում մեծ աշխատանք է տարվում Բոյուքդուզի հողերը արհեստական ոռոգմամբ և մելիորացիայի միջոցով յուրացնելու ուղղությամբ։ Այստեղ, Արաքսի վրա կառուցված է Նախիջևանի լիճը, որի ջրերը լայնորեն օգտագործվելու են ոռոգման համար։ Այժմ արդեն ստեղծվել են մի քանի պետական տնտեսություններ, որոնք հաջողությամբ մշակում են խաղող, պտուղ-բանջարեղեն, զբաղվում անասնապահությամբ։


== Ծանոթագրություններ ==
Իվան Ֆրանկո

Իվան Ֆրանկո (ուկրաիներեն՝ Іван Якович Франко, օգոստոսի 27, 1856(1856-08-27)[…], Nahuievychi, Դրոգոբիչի պովիատ, Q11825737?, Գալիցիայի և Լոդոմերիայի թագավորություն, Ավստրիական կայսրություն - մայիսի 28, 1916(1916-05-28)[…], Լվով, Ցիսլեյտանիա, Ավստրո-Հունգարիա), ուկրաինացի գրող, բանաստեղծ, գիտնական, հրապարակախոս և Գալիցիայի և Լոդոմերիայի թագավորության սոցիալիստական հեղափոխական շարժման գործիչ։ 1915 թվականին առաջադրվել է Նոբելյան մրցանակի, բայց վաղահաս մահը խանգարեց դրան։


== Ծանոթագրություններ ==
Սիվրիհիսարի բարբառ

Սիվրիհիսարի բարբառ, հայերենի բարբառ։ Ըստ ձևաբանական դասակարգման պատկանում է «կը» ճյուղին, ըստ բազմահատկանիշ վիճակագրական դասակարգման՝ արևմտյան խմբակցության Փոքր Ասիայի կամ արևմտյան բարբառախմբին։ Խոսվել Է Անատոլիա վիլայեթի Միվրիհիսար քաղաքում։ Ունի երկաստիճան ձայնեղազուրկ (պ-փ, կ-ք, տ-թ) բաղաձայնական համակարգ, սակայն առկա է խլացած ձայնեղների և գրաբարյան խուլերի նվազագույն հակադրությունը (կիր «գիր» և «կիր», տուն «դու» և «տուն»), քմային բաղաձայններն են կյ, քյ, լյ, գյ (միայն փոխառություններում)։ Ձայնավոր հնչյուններն են՝ ա, ա, Է, ը, ի, ու, ու, օ, օ։ Գրաբարի այ երկբարբառը սովորաբար սիվրիհիսարի բարբառում մնում է անփոփոխ՝ ախպայ< եղբայր, մայ< մայր, կայլէլ< քայլել (կա նաև էքի< այգի, ատ< այդ փոփոխությունները) ։ Եա >է (անկեալ >էնկէլ, կորնակ >կօրէկ), իւ> ու (շնութիւն >շունություն), ոյ> >ու (ընկոյզ> ունկուզ)։ Նկատվում է ր> շ անցում (հարսանիք >հաշնիք, երեք> շէք)։ Միավանկ և բազմավանկ բառերի հոգնակին կազմվում է միայն մեկ՝ էր մասնիկով (հաց-հացէր, կիրակի- կիրակիէր), հավաքական գոյականներինը՝ էնք մասնիկով (Տօնիկէնք)։ Բոլոր գոյականները ենթարկվում են եզակիում՝ ի, հոգնակիում՝ ու հոլովման (ճուր-ճուրի, ախպայ-ախպայի, ծուկ-ծուկի՛ օր-օրի, հաշնություն-հաշնությունի, ճուրէրու, ծուկէրու և այլն)։ Հազվադեպ, ժամանակ ցույց տվող գոյականները ենթարկվում են վա հոլովման։ Հավաքական գոյականների հոլովիչն է ց (Տօնիկէնք- Տօնիկէնց)։ Ներգոյական հոլով չունի։ Թեքված ձևերում ու և ի ձանավորները չեն հնչյունափոխվում (ճուր-ճուրի, կատու-կատուի, կիրք-կիրքի)։ Ածականների գերադրականը կազմվում է պինտ, էվլի և դահա (փոխառյալ) բառերի օգնությամբ (էվլի, պինտ առվակ-ավելի գեղեցիկ, դահա խէրճ-ավելի խեղճ)։ Կան նաև նկարագրական ձևեր՝ լէռ-կապուտ, ծնըկ-աէղին, կաս-կայմուր ևն։ Սիվրիհիսարի բարբառի թվականներից են մէյ ( = մեկ), երկու ( ք) , ըրէք ( րէք, շէք) , չօրսու, իսսու, վածծուն, եայրու և այլն։ Փոխառյալ են յէթմիշ (70), սէբսէն (80), տօխսան (90) թվականները։ Առավել հնչյունափոխված են ցուցական դերանունները՝ նախը «այնտեղ», տախը «այդտեղ», «այստեղ», վըաօխ «որտեղ» և այլն։ Բայն ունի անորոշ (ալ, էլ, ուլ), կատարելի (էլլ, ալլ, ուլլ), հարակատար (ած, ացած) դերբայները։ Շարունակական ներկան արտահայտվում է էր, կար մասնիկներով և կէնամ բայով՝ կէթամ էր ( կամ կար, կէնամ) ախպայիս տունու= հենց հիմա գնում եմ եղբորս տուն։ Երբեմն էլ մասնիկը կարող է կրկնվել։ Տարածված է ներկայի և վաղակատարի իմաստով հարակատարի գործածությունը։ Արգելականը կազմվում է մ|| մու|| մէ նախադաս մասնիկներով։ Բառապաշարում կան գրաբարյան բազմաթիվ բառեր։
Խաչատուր Բադալյան (այլ կիրառումներ)

Խաչատուր Բադալյան անուն-ազգանունը կարող է վերաբերել հետևյալ անձանց՝

Խաչատուր Հակոբի Բադալյան   (1905, Փորադաշտ - 1990, Երևան, Հայկական ԽՍՀ, ԽՍՀՄ), հայ պատմաբան։ Պատմական գիտությունների դոկտոր (1965), պրոֆեսոր (1967)։
Խաչատուր Լիպարիտի Բադալյան (մայիսի 9, 1982, Վլադիկավկազ, ՌԽՖՍՀ, ԽՍՀՄ), հայկական ծագմամբ ռուսաստանաբնակ օպերային երգիչ (տենոր), Նոր օպերայի (2007) և Մարիինյան թատրոնի (2012) մենակատար։
Խաչատուր Արշակի Բադալյան (դեկտեմբերի 17, 1923, Ազատ, Գոյգյոլի շրջան), հայ դիմածնոտային վիրաբույժ։
Տանձենի Գրոսհեյմի

Տանձենի Գրոսհեյմի (լատ.՝ Pyrus grossheimii), վարդազգիների ընտանիքին պատկանող ծածկասերմ բույս, որը գրանցված է Հայաստանի Հանրապետության Կարմիր գրքում։


== Նկարագրություն ==
Առանց փշերի կամ թույլ փշոտ ծառ է, որն ունի մինչև 20 մ բարձրություն։ 6-10 սմ երկարությամբ, 3-5 սմ լայնությամբ տերևները երկար ձգված են, ծալված սրացած գագաթով, ձվաձև կամ էլիպսաձև, հիմքում՝ բութ-կլորավուն, սուր մանրատամնավոր, կոթերը՝ բարակ և երկար։ 2-2,5 սմ տրամագծով պտուղները ձվաձև գնդաձև են և փնջերով, կոթերը համարյա 3 անգամ գերազանցում են պտուղի երկարությանը։


== Տարածվածություն ==
Հանդիպում է Զանգեզուրի (Արավուս գյուղի շրջակայք) և Մեղրու (Տաշտուն) ֆլորիստիկական շրջաններում։ Լոկալիտետները երկուսն են, որոնց միջև հեռավորությունը 42 կմ է։ Տեսակն աճում է նաև Թալիշում և Հյուսիսային Իրանում (Էլբուրս)։


== Էկոլոգիա ==
Աճում է միջին և վերին լեռնային գոտիներում՝ ծովի մակարդակից 1800-2300 մ բարձրությունների վրա, ինչպես նաև անտառներում և անտառների եզրերին։ Ծաղկում է ապրիլ-մայիս ամիսներին, պտղաբերում՝ հունիս-սեպտեմբերին։


== Պահպանություն ==
Վտանգված տեսակ է։ Հայտնի է 2 պոպուլյացիա։ Տարածման և բնակության շրջանների մակերեսը 500 կմ²-ից պակաս է։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES-ի և Բեռնի կոնվենցիաների հավելվածներում։
Պահպանության գործողություններ չեն իրականացվում։


== Ծանոթագրություններ ==
Տոկոսների համաձայնություն

Տոկոսների համաձայնությունը համաձայնություն էր Իոսիֆ Ստալինի և Ուինսթոն Չերչիլի միջև՝ հարավ արևմտյան Եվրոպան ազդեցության ոլորտների բաժանելու մասին։ 1944 թ.-ի հոկտեմբերի 9-ին երկու առաջնորդները հանդիպեցին Մոսկվայի կոնֆերանսում և Չերչիլը առաջարկեց, որ Խորհրդային Միությունը պետք է 90 տոկոս ազդեցություն ունենա Ռումինիայում և 75 տոկոս Բուլղարիայում. իսկ Միացյալ Թագավորությունը պետք է 90 տոկոս ազդեցություն ունենա Հունաստանում. իսկ Հունգարիայում և Հարավսլավիայում Չերչիլն առաջարկեց, որ նրանցից յուրաքանչյուրը պետք է 50 տոկոս ազդեցություն ունենան։ Չերչիլը դա գրեց մի կտոր թղթի վրա, որը հրեց դեպի Ստալին, ով այն նշեց համաձայնությամբ և վերադարձրեց։
«Չի կարելի՞ բավականին ցինիկ ընկալվի, եթե թվա, որ մենք այս միլիոններ մարդկանց ճակատագրական խնդիրներից նման թեթև եղանակով ենք ազատվել։ Եկե՛ք վառենք թուղթը», ասաց Չերչիլը։
«Ո՛չ, դուք պահեք այն», պատասխանեց Ստալինը։
Երկու արտգործնախարարները, Անթոնի Իդենը և Վյաչեսլավ Մոլոտովը հոկտեմբերի 10-ին և 11-ին բանակցեցին տոկոսային համատեղ օգտագործումների մասին։ Այս բանակցությունների արդյունքում Խորհրդային ազդեցությունը Բուլղարիայում և Հունգարիայում ավելացվեց 80 տոկոսի – բացի դրանցից, ոչ մի այլ երկիր չնշվեց։
Ստալինը իր խոստումը պահեց Հունաստանի մասին։ Անգլիան աջակցեց հույն կառավարական ուժերին քաղաքացիական պատերազմում, սակայն Խորհրդային Միությունը չաջակցեց կոմունիստ խորհրդակիցներին։


== Տես նաև ==
1942-ի անգլիախորհրդական պայմանագիր
Իրանի անգլիախորհրդական զավթում


== Աղբյուրներ ==
Թարգմանվել է անգլերեն Վիքիպեդիայից
Ջեֆրի Ռոբերտս, Զգուշացեք հունական նվերներից՝ Չերչիլ-Ստալինի 1944-ի հոկտեմբերի «Տոկոսների» համաձայնություն Archived 2007-09-28 at the Wayback Machine.


== Արտաքին հղումներ ==
Եվրոպայի բաժանումը ըստ Ուինսթոն Չերչիլի և Իոսիֆ Ստալինի (1944) (Քննարկման անձեռոցիկի սկանավորումը)
Քաղվածք Ստալին գրքից (անգլերեն)
Վովա Վարդանով

Վլադիմիր Թևանի Վարտանով (առավել հայտնի որպես Վովա Վարտանով (1965 դեկտեմբերի 10, Երևան, Հայկական ԽՍՀ), հայ հետախույզ, ազատամարտիկ, հասարակական և ռազմական գործիչ, «Ողջ մնալու արվեստ» կազմակերպության հիմնադիր։


== Կենսագրություն ==
Ծնվել է 1965 թվականի դեկտեմբերի 10-ին Երևանում, Հայկական ԽՍՀ։ Ավարտել է Երևանի Բելինսկու անվան թիվ 38 դպրոցը։ 1984–1986 թվականներին ծառայել է ԽՍՀՄ զինված ուժերում՝ Լագոդեխում տեղակայված բազայում։ Մասնակցել է Արցախյան պատերազմին որպես հատուկ նշանակության ջոկատի հետախուզական դիվիզիայի հրամանատար։


=== Մասնակցությունը Արցախյան պատերազմին ===
Վարտանովի խոսքերով, Հայաստանի Հանրապետության հետախուզության հիմնադիր, «Ղարաբաղ-2» գաղտնի կոմիտեի Սամվել Շահինյանի հրահանգով զորացրված հատուկջոկատայիններից 1989 թվականի դեկտեմբերին սկսել հավաքել հատուկ նշանակության խումբ հակառակորդի խոր թիկունքում աշխատելու համար, իսկ 1990 թվականի հունվարին խումբը գնացել է իր անդրանիկ առաջադրանքի կատարմանը։


=== Կրթություն ===
1986-1994, սովորել է է ԵՊՀ իրավագիտության ֆակուլտետում։


=== Աշխատանքային գործունեութուն ===
2012 թվականից FM106.5 Լրատական ռադիոյում վարում է «Հետախույզի օրագիրը» հեղիանակային հաղորդաշարը։


== Ընտանիք ==
Ունի երկու զավակ՝ Արշակ և Վաղինակ։


== Ծանոթագրություններ ==
Աբուլ (Ախալքալաքի շրջան)

Աբուլ (վրաց.՝ აბული), հայաբնակ գյուղ Վրաստանի Սամցխե-Ջավախք մարզի Ախալքալաքի շրջանում, Աբուլ լեռան հարավարևմտյան ստորոտում, Ախալքալաք քաղաքից 10 կմ դեպի արևելք։ Գտնվում է ծովի մակարդակից 1960 մ բարձրության վրա։


== Բնակչությունը ==
1968 թվականին ուներ 1250 հայ բնակիչ։ 1987 թվականի տվյալներով ունեցել է 161 տուն և 686 բնակիչ։

Բնակիչներն հիմնականում զբաղվում են անասնապահությամբ, կարտոֆիլի և հացահատիկի մշակությամբ։
1986 թվականի դրությամբ գյուղն ուներ ութամյա դպրոց, բուժկայան։


== Պատմական հուշարձաններ ==
Գյուղի մոտակայքում կա հին գյուղատեղի (Խարաբա), որտեղ առկա են անտիկ շրջանի կիկլոպյան ամրոցի և միջնադարյան պարսպի մնացորդներ, որի պատերն ունեն 4 մ հաստություն։ Հայտնաբերվել են նաև ժայռափոր գերեզման-դամբարաններ, ինչպես նաև մ.թ.ա. 3-2-րդ հազարամյակներին վերաբերվող դամբարանադաշտ։ Գյուղատեղիում պահպանվել են նաև ավերված եկեղեցու սրբատաշ քարերը, ինչպես նաև խոյաձև տապանաքարեր, կոթողների խաչազարդ պատվանդաններ ունեցող գերեզմանոց ( XV-XVII դարեր)։ Գերեզմանոցից հայտնաբերվել են ուշ բրոնզե դարին վերագրվող խեցեղեններ։
Գյուղում կա հինավուրց եկեղեցի ( X-XI դարեր, Սուրբ Հարություն)։ Մյուս եկեղեցին (Սուրբ Աստվածածին), կառուցվել է 1880-ական թվականներին։
Աբուլը 1830 թվականին հիմնադրել են Էրզրումի վիլայեթից գաղթած հայերը։


== Ծանոթագրություններ ==


== Արտաքին հղումներ ==
Աբուլ գյուղի մասին տեղեկագիր RAA կայքում
Կարպցի

Կարպցի (ուկրաիներեն՝ Карпці), գյուղ Ուկրաինայի Սումիի մարզի Լիպովա Դոլինայի շրջանում։
2001 թվականի տվյալներով Կարպցի գյուղում բնակվում էր 121 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լենինսկ-Կուզնեցկի շրջան

Լենինսկ-Կուզնեցկի շրջան (ռուս.՝ Ленинск-Кузнецкий район), մունիցիպալ շրջան Ռուսաստանի Դաշնության Կեմերովոյի մարզում։
Ստեղծվել է 1925 թվականին։ Վարչական կենտրոնը՝ Լենինսկ-Կուզնեցկի։


== Աշխարհագրություն ==
Շրջանի տարածքի մակերեսը կազմում է 2400 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 26740 մարդ։ Բնակչության խտությունը կազմում էր 11,14 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
(4376) Շիգեմորի

(4376) Շիգեմորի (անգլ.՝ Shigemori), աստերոիդ աստերոիդների հիմնական գոտում։ Հայտնաբերվել է 1987 թվականի մարտի 20-ին Ցունեո Նիջիմայի և Տակեշի Ուրատայի կողմից Օջիմայում։
Միջին հեռավորությունը Արեգակից կազմում է 2,2316 ա. մ., առավելագույնը մոտենում է 1,8789 ա. մ. հեռավորության վրա և հեռանում 2,5843 ա. մ.։ Արեգակի շուրջ մեկ ամբողջական պտույտ է կատարում 1217,65 երկրային օրվա ընթացքում, իր ուղեծրով շարժվելով միջինում 0,295651 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,87° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4376) Շիգեմորի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(1560) Ստրատոնիա

(1560) Ստրատոնիա (անգլ.՝ Strattonia), աստերոիդ աստերոիդների հիմնական գոտում։ Հայտնաբերվել է 1942 թվականի դեկտեմբերի 3-ին Էժեն Դելպորտի կողմից Ուքլում։
Միջին հեռավորությունը Արեգակից կազմում է 2,684195 ա. մ., առավելագույնը մոտենում է 2,1133 ա. մ. հեռավորության վրա և հեռանում 3,2551 ա. մ.։ Արեգակի շուրջ մեկ ամբողջական պտույտ է կատարում 1606,27 երկրային օրվա ընթացքում, իր ուղեծրով շարժվելով միջինում 0,224121 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,28° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1560) Ստրատոնիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վոնգոդա

Վոնգոդա  (ռուս.՝ Вонгода), գետ Ռուսաստանում, հոսում է Արխանգելսկի շրջանում։ Գետաբերանը տեղակայված է Հյուսիսային Դվինա գետի ափին՝ 170կմ հեռավորության վրա։ Գետի երկարությունը՝ 58 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության

Ջրային օբյեկտի, պետական ջրային գրանցման կոդը - 13010200212115200000577
Հիդրոլոգիական ուսումնասիրությունների կոդը - 115200057
Ավազանի կոդը - 13.01.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ցական Շողենց

Ցական Պետրոսի Շողենց (Ցականյան, մայիսի 25, 1909(1909-05-25), Բաքու, Ռուսական կայսրություն - ապրիլի 21, 1969(1969-04-21), Երևան, Հայկական ԽՍՀ, ԽՍՀՄ), հայ բանաստեղծ, արձակագիր, թարգմանիչ, լրագրող, ԽՍՀՄ գրողների միության անդամ 1946 թվականից։ ԽՄԿԿ անդամ 1939 թվականից
Ծնվել է Բաքվում։ 1919-1924 թվականներին բատրակություն է արել Շամխորում։ Եղել է Շամխորի շրջանի կոլտնտեսության կազմակերպիչներից։ 1930 թվականին խմբագրել է «Ապրիլյան արև» թերթը (Կիրովաբադ)։ 1930-1931 թվականներին սովորել է Երևանի համալսարանում։ 1932-1935 թվականներին ծառայել է խորհրդային բանակում։ 1941-1945 թվականներին մասնակցել է Հայրենական մեծ պատերազմին։ Մի քանի տարի աշխատել է Հայպետհրատում։ Մահացել է Երևանում։


== Երկերի մատենագրություն ==
Շրջադարձի երգեր, Ե., Պետհրատ, 1932, 22 էջ։
Խիզախություն (բանաստեղծություններ), Ե., Պետհրատ, 1938, 44 էջ։
Հայրենի լեռներում (չափածո գործեր), Ե., Հայպետհրատ, 1945, 118 էջ։
Վերադարձ (բանաստեղծություններ), Ե., «Սովետական գրող», 1948, 62 էջ։
Բարի ճանապարհ (բանաստեղծություններ), Ե., Հայպետհրատ, 1953, 36 էջ։
Սիրո գիրք (բանաստեղծություններ), Ե., Հայպետհրատ, 1956, 111 էջ։
Կյանք (վեպ), Ե., Հայպետհրատ, 1959, 404 էջ։
Տարիների երթը (բանաստեղծություններ), Ե., Հայպետհրատ, 1964, 188 էջ։
Սեր և գեղեցկություն (չափածո գործեր), Ե., «Հայաստան», 1971, 152։


== Թարգմանություններ ==
«Թարգմանչաց արվեստ» շտեմարան։


== Ծանոթագրություններ ==
Իրվա

Իրվա (ռուս.՝ Իրվա), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Պեչորա գետի աջ ափից 174 կմ հեռավորության վրա։ Գետի երկարությունը կազմում է 2260 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03030000112103000043612
Կոդը ըստ հիդրոլոգիական հետազոտության (ՌԴ) — 103004361
Ավազանի կոդը — 03.03.00.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Դալիչայ (այլ կիրառումներ)

Դալիչայ, կարող է վերաբերել՝

Դալիչայ - գետակ Արաքսի ավազանում
Դալիչայ - գետ Վանա լճի ավազանում
Ագապենոր

Ագապենոր (հուն․՝ Ἀγαπήνωρ), հին հունական դիցաբանության կերպար։ Անկեյի և Իոտիդի որդին։ Արքադացիների առաջնորդ։ Թեգեի արքա։ Հեղինեի փեսացուն։ Նրան Ֆեգեյի որդիները ստրկության են հանձնում Արսինոյին։ Նրա տանը Ալկմեոնի որդիները սպանում են Ֆեգեյի որդիներին։
Տրոյայի մոտ է բերել 60 նավ (կամ 7)։ «Իլիական»-ում հիշատակվում է միայն մեկ անգամ։ Մասնակցել է Աքիլեսի պատվին կազմակերպված ցատկի մրցումներին։ Եղել է Տրոյական ձիու մեջ։
Մինչ նա Տրոյայում էր, Արկադիայում եղնիկ են բռնում։ Տրոյաից վերադառնալուց հետո բնակություն է հաստատում Կիպրոսում։ Վերադառնալու ժամանակ արկադացիների նավերը քշվում են Կիպրոս, այնտեղ Ագապենորը կառուցում է Պաֆոսը և Հին Պաֆոսում կանգնեցնում է Աֆրոդիտեի տաճարը։ Տուն չի վերադառնում։


== Հետաքրքիր փաստեր ==
Այս կերպարի պատվին է անվանակոչվել 1985 թվականի հոկտեմբերի 11-ին Կարոլին Շումեյկերի և Յուջին Շումեյկերի կողմից հայտնաբերված (5023) Ագապենոր աստերոիդը։


== Գրականություն ==
Фриц Граф : . Agapenor В: Новый Поли (ДНП). Том 1, Metzler, Штутгарт 1996 года, ISBN 3-476-01471-1, Sp. 231-м
Георг Кнаак : Agapenor . В: Поли Realencyclopädie классической археологии (RE). Том I, 1, Штутгарт 1893, Sp. 733 ф.


== Ծանոթագրություններ ==
Խյուս (այլ կիրառումներ)

Խյուս, տորթի կրեմ։
Խյուս, ջրի և մանրացված օգտակար հանածոյի խառնուրդ։
Նունե Սիրավյան

Նունե Հենրիկի Սիրավյան (հուլիսի 5, 1973(1973-07-05), Երևան, Հայկական ԽՍՀ, ԽՍՀՄ), հայ նկարչուհի, թատերագետ։
ՀՀ վաստակավոր նկարիչ Հենրիկ Սիրավյանի դուստրն է, նկարիչներ Դավիթ և Գագիկ Սիրավյանների քույրը։


== Կենսագրություն ==
1994 թվականին ավարտել է Երևանի գեղարվեստա-թատերական ինստիտուտի թատերագիտական բաժինը։
Ստեղծում է տարազների էսքիզներ, լուսանկարների շրջանակներ, կոլաժներ, ձեռագործ զարդեր, տիկնիկներ, աքսեսուարներ՝ ապակուց և քարերից պատրաստված իրեր։
Նկարազարդումներ է արել «Ծիծեռնակ» մանկական ամսագրի համար։


== Անհատական ցուցահանդեսներ ==
2007 - Գեղագիտության ազգային կենտրոն, Երևան, Հայաստան
2011 - «Արվեստանոց» սրճարան, Երևան, Հայաստան


== Խմբակային ցուցահանդեսներ ==
2007 - Ռուսական արվեստի թանգարան, Երևան, Հայաստան
2011 - Հայաստանի նկարիչների միություն, Երևան, Հայաստան
2016 - «Հեղինակային տիկնիկ», Երևանի պատմության թանգարանՆունե Սիրավյանի աշխատանքները ցուցադրվել են Գլենդելի "Black Maria" պատկերասրահում և Լոս Անջելեսի "Papillon" արվեստի ինստիտուտում։


== Մեջբերումներ Նունե Սիրավյանից ==


== Ծանոթագրություններ ==
(8267) 1986 TX3

(8267) 1986 TX3, աստերոիդ աստերոիդների հիմնական գոտում։ Հայտնաբերվել է 1986 թվականի հոկտեմբերի 4-ին Անտոնին Մրկոսի կողմից Կլետում։
Միջին հեռավորությունը Արեգակից կազմում է 2,317142 ա. մ., առավելագույնը մոտենում է 1,965 ա. մ. հեռավորության վրա և հեռանում 2,6693 ա. մ.։ Արեգակի շուրջ մեկ ամբողջական պտույտ է կատարում 1288,33 երկրային օրվա ընթացքում, իր ուղեծրով շարժվելով միջինում 0,279431 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,19° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8267) 1986 TX3 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վացման (նկար)

«Վացման» (գերմ.՝ Der Watzmann),  գերմանացի գեղանկարիչ, գրաֆիկ և գծանկարիչ, գերմանական վաղ ռոմանտիզմի կարկառուն  ներկայացուցիչ Կասպար Դավիդ Ֆրիդրիխի նկարներից, որը ստեղծվել է ռոմանտիզմի ժանրում։ Նկարում հեղինակը պատկերել է Վացմանի լեռները, որոնք գտնվում են Բավարիայում։ Կտավը հեղինակը վրձնել է 1824-1825 թվականներին։ Յուղաներկով կտավի չափերն են 133 × 170 սմ։ Այսօր «Վացման» ստեղծագործությունը պահպանվում և ցուցադրվում է Ազգային հին պատկերասրահում (Բեռլինի Թանգարանային կղզի, Գերմանիա)։


== Ստեղծման պատմություն և նկարագիր ==
«Վացման» ստեղծագործության համար որպես հիմք է ծառայել Կասպար Դավիդ Ֆրիդրիխի աշակերտ Ավգուստ Հենրիխի էտյուդը, որը արվել էր դեպի բավարական Վացման ճանապարհորդության ժամանակ՝ 1822 թվականին։ Էտյուդի հետ եթե համեմատել այս նկարը, ապա կարելի է նկատել, որ հեղինակը սխեմատիկ կերպով է վրձնել կոմպոզիցիան, մասնավորապես երկրաչափական ընդհանրացումով, ինչպես նաև զգալիորեն մեծացրել է ստեղծագործությունը բնօրինակ նկարից։
«Վացման» կտավում, հետին պլանում, վեր է խոյանում Հարցի լեռնազանգվածի Էրդբերքոփֆ գագաթը, որի էտյուդը անձամբ Կասպար Դավիդ Ֆրիդրիխն է արել 1811 թվականին։


== Նկարի սիմվոլիզմ ==
«Վացման» ստեղծագործությունը նկարելու ժամանակ Կասպար Դավիդ Ֆրիդրիխը հաճախակի էր անդրադառնում էսքիզներին, որոնք ստեղծվել էին նախկինում։ Ֆրիդրիխը նաև երևակայությամբ էր նկարում ու որոշ դետալներ ավելացնում։ Այդպիսի մոտեցումը բացատրվում է այն փաստով, որ գեղանկարներում երբեմն հանդիպում են այնպիսի տեսարաններ ու օբյեկտներ, որոնք երբեք չեն եղել իրականում. այդպես է նաև «Վացման» կտավում։ Ժայռերի հետին մասում երևում են դաշտավայրեր, որոնք պատված են հարուստ բուսածածկույթով. այս տեսարանը իրական չէ։ Նկարում վառ արտահայտված են դեպի վերև ձգվող անկյունագծերը, որոնք հանդիսատեսին թույլ են տալիս, որպեսզի վերջինս տեսնի «բարձրացումը» ծառերից ու ծաղիկներից, որոնք ապրում և մահանում են, մինչև ձյունապատ բարձունքները, որոնք խորհրդանշում են հավերժությունը։ Լուսաստվերային խաղը առաջին պլանում այլաբանորեն խորհրդանշում է աշխարհիկ ունայնությունը, ծործորները,  քերծերն ու զառիթափերը խորհրդանշում են կյանքի ուղիի վտանգներն ու խարդավանքները։ Կենտրոնում պատկերպած եղևնին խորհրդանշում է երբևիցե չսպառվող մարդկային հավատը։ «Վացման» կտավի կառուցվածքը այնպիսին է, որ դիտողի հայացքը հիմնականում կենտրոնանում է հետին պլանում վեր խոյացող լեռնագագաթին, որը խորհրդանշում է հանգիստն ու հոգևորությունը։


== Ծանոթագրություններ ==


== Արտաքին հղումներ ==
Internetseite Cicero Online vom 29. Juli 200
Artikel in der Berliner Morgenpost vom 10. Juni 2008
Internetseite Bildindex
Քևին Քոնոլի

Քևին Քոնոլի (անգլ.՝ Kevin Connolly, մարտի 5, 1974(1974-03-05), Փեթչոգ, Սաֆոլկ շրջան, Նյու Յորք, ԱՄՆ), ամերիկացի դերասան, ռեժիսոր։ Հանդիսատեսին առավել հայտնի է «HBO» ցանցի կողմից ստեղծված «Անտուրաժ» հեռուստասերիալում (2004–2011) և համանուն լիամետրաժ ֆիլմում (2015) Էրիկ Մերֆիին, ինչպես նաև «Միասին ու դժբախտ» (1995-1999) սիթքոմում Ռայան Մալոյին մարմնավորելով։


== Ծանոթագրություններ ==


== Արտաքին հղումներ ==
Էջը IMDb կայքում(անգլ.)
Եվսեբիոս Կեսարացի

Եվսեբիոս Կեսարացի (մոտ 265[…] կամ 270-ականներ, Կեսարիա, Հռոմեական կայսրություն - մայիս 339, Կեսարիա, Հռոմեական կայսրություն), 3-4-րդ դարերի հույն եկեղեցական գործիչ և պատմիչ, «եկեղեցական պատմության» հայր, աստվածաբան։ Պաղեստինյան Կեսարիայի եպիսկոպոս (313/314 թ–ից)։


== Կենսագրություն ==
309 թ-ին, քրիստոնյաների դեմ հռոմեական կայսր Դիոկղետիանոսի հալածանքների ժամանակ ձերբակալվել է։ Բանտից ազատվելուց հետո գլխավորել է Պաղեստինյան Կեսարիայի քրիստոնեական վարժարանը։ Մասնակցել է 325-ի Նիկիայի Ա տիեզերական ժողովին, իր ստորագրությունը դրել նիկիական Հավատո հանգանակի տակ, սակայն հետագայում հանդես է եկել որպես Արիոսի ուսմունքի չափավոր հետևորդ և հականիկիական ընդդիմության երևելի ներկայացուցիչ։ Եղել է իր ժամանակի կրթված և հեղինակավոր աստվածաբաններից, բեղմնավոր հեղինակ, որը թողել է հարուստ գրական ժառանգություն։


== Աշխատությունները ==
Իր երկերը գրել է հունարեն, սակայն դրանց մեծ մասը մեզ է հասել միջնադարում այլ լեզուների, այդ թվում՝ նաև գրաբար կատարված թարգմանությունների միջոցով։

«Եկեղեցական պատմություն», ներկայացնում է քրիստոնեության ծագումից մինչև 324 թ. ընկած ժամանակաշրջանի անցքերը։ Այն գրելիս Եվսեբիոսն օգտվել է ոչ միայն իր ժամանակի բոլոր հիմնական գրադարաններից, այլ նաև պետական արխիվներից։ Ըստ ուսումնասիրողների Եվսեբիոսը այս երկասիրությամբ քրիստոնեության եկեղեցական պատմության համար նույնն է, ինչ որ Հերոդոտոսը ընդհանուր պատմության համար։ Ռանկեն համարում է Եվսեբիոսի պատմությունը օրինակելի գործ և մեր ժամանակի համար, հատկապես գովելով այն պրագմատիզմի համար, որի միջոցով հեղինակը կապ է ստեղծում անցյալի և ներկայի միջև։ Ըստ Մովսես Խորենացու՝ «Եկեղեցական պատմությունը» V դ. (հավանաբար՝ 416–420-ին) Մեսրոպ Մաշտոցի կարգադրությամբ հայերեն թարգմանել են նրա աշակերտները։
«Քրոնիկոն» (Պատմություն աշխարհի արարչությունից մինչև Կոստանդիանոս Մեծ կայսրի գահակալության 20-րդ տարի)։ Երկի հունարեն բնագիրը կորել է։ երկար ժամանակ հայտնի էր Հիերոնիմոսի կողմից 5-րդ դարում նրա մի մասի լատիներեն թարգմանությամբ, սակայն 1792 թ. հայտնաբերվել է նրա ամբողջական հայերեն (գրաբար) թարգմանությունը, որը հրատարակվել է 1818 թ. և ավելի փութաջան կերպով՝ 1833 թ.
«Կոստանդիանոսի կյանքը», «Պաղեստինի մարտիրոսների մասին», «Ներբող Կոստանդիանոս կայսրին»; «Պամփիլիոսի կյանքը».
«Ներածություն Նոր Կտակարանի» (հունարեն՝ προπαρασκευή εύαγγελική).
Ջատագովական երկեր՝ «Ապացույց հօգուտ Նոր Կտակարանի» (Demonstratio evangelica), «Հիերոկլեսի դեմ», «Քաղվացքներ մարգարեների գրքերից Քրիստոսի մասին», «Աստվածահայտնություն».
Բանավիճական երկեր՝ «Մարկելոսի դեմ երկու գիրք», «Եկեղեցական աստվածաբանության մասին երեք գիրք».
Մեկնողական երկեր՝ «Ավետարանների համաձայնեցման ուղեցույց», «Պատասխան Ստեփանին և Մարինին Ավետարանի մասին»; Ղուկասի ավետարանի, Երգ Երգոցի, Եսայու մարգարեության մեկնությունԿեսարացու «Ժամանակագրություն» և «Եկեղեցական պատմություն» երկերը միջնադարում թարգմանվել էին հայերեն ու լայնորեն օգտագործվել հայ պատմիչների կողմից։ Մասնավորապես դրանցից օգտվել է Մովսես Խորենացին իր «Հայոց պատմությունը» գրելիս։


== Կեսարացու երկերի հայերեն հրատարակությունները ==
Ժամանակականք երկմասնեայ, հրտ. Մկրտիչ Ավգերյանց, մաս 1, Ժամանակագրութիւն պատմական, մաս 2, Քրոնիկոն կանոն, Վենետիկ, 1818։
Պատմութիւն եկեղեցւոյ յեղեալ յասորւոյն ի հայ ի հինգերորդ դարու, հրտ. Աμրահամ Ճարյան, Վենետիկ, 1877։


== Աղբյուրներ ==
Տերուջա

Տերուջա  (իտալերեն՝ Terruggia), կոմունա Իտալիայի Պիեմոնտ մարզի Ալեսանդրիա գավառում։
Բնակչությունը կազմում է 826 մարդ (2008)։ Բնակչության խտությունը՝ 114 մարդ/կմ²։ Տարածքը կազմում է 7 կմ²։ Փոստային ինդեքս՝ 15030։ Հեռախոսային կոդ՝ 0142։


== Ժողովրդագրություն ==


== Արտաքին հղումներ ==
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Չինաբանությունները կորեերենում

Հանջաո (հանգըլ՝ 한자어, հանջա՝ 漢語), կորեերեն լեզվի բառապաշարի մի մասը, որն վերցված է չինարենից կամ էլ կազմվել է Կորեայում՝ փոխառու տարրերի հիման վրա։
Չինականությունը կորեերենի բառապաշարի ձևավորման երեք գլխավոր աղբյուրներից մեկն է (մյուս երկու աղբյուրները բուն կորեական բառերն են և այլ լեզուներից փոխառությունները, հիմնականում անգլերենից)։
Ինչպես կանգոն ճապոներենում, հանջաոն կամզում է լեզվի բառապաշարի 60%-ը։


== Ծանոթագրություններ ==
Յոն Անդրեեսկու

Անդրեեսկու Յոն (ռումիներեն՝ Ion Andreescu, փետրվարի 15 (27), 1850, Բուխարեստ, Ռումինիա - հոկտեմբերի 22 (նոյեմբերի 3), 1882, Բուխարեստ, Ռումինիա), ռումինացի նկարիչ։ ՌՍՀ ակադեմիայի պատվավոր անդամ (1948, հետմահու)։


== Կենսագրություն ==
Սովորել է Բուխարեստի Գեղարվեստի դպրոցում (1869-1872) և Փարիզի ժյուլիանի ակադեմիայում (1879 -1881)։ 1870-ական թվականների վերջերին հարել է Բարբիզոնի դպրոցին։
Անդրեեսկուի ռեալիստական գործերը հիմնականում դիմանկարներ են, բնանկարներ են պատկերներ ռումին գյուղացու կյանքից։ Անդրեեսկուի ծննդյան 100-ամյակի առթիվ հանրապետության նկարչության ազգային մրցանակը վերանվանվեց «Տոն Անդրեեսկու մրցանակ»։


== Վախճան ==
Անդրեեսկուն մահացել է 1882 թվականի հոկտեմբերի 22-ին, Բուխարեստում։


== Պատկերասրահ ==

		
		
		
		
		
		
		
		
		
		
		


== Ծանոթագրություններ ==
Ֆյուչերսային բորսա

Ֆյուչերսային բորսա (երբեմն՝ դերիվատիվների բորսա), բորսա, որում վաճառքը տեղի է ունենում ֆյուչերսային գործարքներով՝ բորսային ապրանքներ կամ արժեթղթեր ապագայում մատակարարելու պայմանագրերով:


== Ֆյուչերսային առևտրի պատմություն ==
Արիստոտելի «Քաղաքականությունը» պարունակում է ֆյուչերսների վաճառքի վերաբերյալ ամենավաղ գրավոր հիշատակումներից մեկը. Թալես Միլեթացին մշակել է «ֆինանսական մոտեցում, որը կարող է ունիվերսալ գործածություն ունենալ»: Թալեսը, հենվելով աստղաբանական տվյալների վրա, կանխատեսել է, որ ձիթապտղի բերքը բացառապես լավը կլինի հաջորդ տարվա աշնանը: Հավաստիացած լինելով իր կանխատեսման մեջ՝ նա համաձայնություններ է կնքել Միլեթի և Հիոսի գործարարների հետ և նրանց ավանդ է տվել իր գումարները, որպեսզի երաշխավորի իր բացառիկ իրավունքը՝ օգտագործելու նրանց ձիթապտուղը, երբ բերքը հասնի: Թալեսը գործարքներ կնքեց ցածր գներով, քանի որ ոչ ոք չգիտեր՝ բերքը առատ կլինի՞, թե՞ ոչ:
Գործնականում բոլոր ժամանակակից ապրանքային, ֆոնդային և արժույթային բորսաները բացի սփոթ գործարքներից՝ իրականացնում են առևտուր ֆյուչերսային պայմանագրերով:


== Ֆյուչերսային առևտրի առանձնահատկություններ ==
Ֆյուչերսային բորսայում առքուվաճառքը՝ ի համեմատումն ապրանքների շուկայում իրական ապրանքների առքուվաճառքի, ունի հետևյալ առանձնահատկությունները.

գործարքների առավելապես սպեկուլյատիվ բնույթ,
իրական ապրանքների շուկայի հետ անուղղակի կապ՝ հեջավորման միջոցով,
պայմանագրի բոլոր պայմանների միասնականացում՝ բացի գնից,
հաշվարկային պալատի մասնակցությունը գնորդի և վաճառողի հաշվարկների միջև,
առևտրի լայն տարածումը՝ վարկի միջոցով, որը տրամադրվում է վաճառվող ապրանքի գրավով (սահմանային առևտուր):


== Տես նաև ==
Բորսային ապրանք
Դերիվատիվներ


== Ծանոթագրություններ ==
Պիսարևշչինա (գյուղ, Վելիկա Բոգաչկայի շրջան)

Անվան այլ կիրառումների համար տե՛ս՝ ՊիսարևշչինաՊիսարևշչինա (ուկրաիներեն՝ Писарівщина), գյուղ Ուկրաինայի Պոլտավայի մարզի Վելիկա Բոգաչկայի շրջանում։
2001 թվականի տվյալներով Պիսարևշչինա գյուղում բնակվում էր 50 մարդ։ Բնակավայրը զբաղեցնում է 0,219 կմ² տարածք։ Բնակչության խտությունը կազմում էր 228,31 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դնեպր

Անվան այլ կիրառումների համար տե՛ս՝ Դնեպր (այլ կիրառումներ)Դնեպր (ռուսերեն՝ Днепр, բելառուսերեն՝ Дняпро, ուկրաիներեն՝ Дніпро, հին սլավոներեն՝ Дънѣпръ, հին հունարեն՝ Βορυσθένης, լատիներեն՝ Danapris), գետ Բելառուսում, Ուկրաինայում և Ռուսաստանում։ Սկիզբ է առնում Վալդայան բարձրավայրից, թափվում Սև ծովի Դնեպրի լիմանը։
Երկարությունը 2200 կմ է, նավարկելի է գետաբերանից 1677 կմ։ Առավել կարևոր քաղաքները՝ Սմոլենսկ (Ռուսաստան), Մոգիլյով (Բելառուս), Կիև, Չերկասի, Կրեմենչուգ, Կամենսկոե, Դնեպր, Զապորոժիե, Նիկոպոլ, Խերսոն (Ուկրաինա)։ Արհեստական ջրային ցանցով միացված է Բալթիկ ծովի ավազանի գետերին։


== Անվանում ==
Հին հույները գետն անվանել են Բորիսթենես. ենթադրում են, որ անվանումն առաջացել է պարսկերեն վոուրուստան «ընդարձակ վայր» բառից (նկատի ունենալով գետաբերանում եղած լայն լիմանը)։ Բյուզանդական աղբյուրներում հիշատակվում է Դանապրիս և Դանապեր անուններով։ Հետազոտողների մեծ մասը կարծում է, որ անվանման հիմքում ընկած է իրանական լեզուներում «գետ» նշանակող դոն բառը։


== Ծանոթագրություններ ==
Տրուբնիկով Բոր

Տրուբնիկով Բոր (ռուս.՝ Трубников Бор), գյուղ Ռուսաստանի Լենինգրադի մարզի Տոսնենսկի շրջանի կազմում։
Բնակչությունը 2007 թվականին գրանցված տվյալներով կազմում էր 692 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քյոմուրխանա

Քյոմուրխանա, գյուղ Արևմտյան Հայաստանում, Խարբերդի վիլայեթի Մալաթիայի գավառակում։ Գտնվում էր Հին Մալաթիայից 35 կմ արևելք, Եփրատ գետի ձախ ափից 2-3 կմ հյուսիս։
Տարածքը սարահարթային էր։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Կազինկա (Վոլգոդոնսկի շրջան)

Կազինկա (ռուս.՝ Казинка), գյուղակ (խուտոր) Ռուսաստանի Դաշնության Ռոստովի մարզի Վոլգոդոնսկի շրջանում։ Մտնում է Պոտապովսկի գյուղական համայնքի կազմի մեջ։
Աշնավար

Աշնավար, լեռ Ադրբեջանի Օրդուբադի շրջանում, Զանգեզուրի լեռնաշղթայի հարավային կողմում, բարձրությունը մոտ 2895 մ։


== Ծանոթագրություններ ==
Բույսերի և կենդանիների կարանտին

Բույսերի և կենդանիների կարանտին, (իտալերեն՝ quarantena qiorni քառասուն օր), բույսերի ու կենդանիների, բուսական և կենդանական արտադրանքի համար վնասակար օրգանիզմների (վնասատուներ, ախտածին մանրէներ) թափանցումն ու տարածումը կանխելու, դրանց վարակի օջախները հայտնաբերելու, մեկուսացնելու և վերացնելու նպատակներով կատարվող՝ բույսերի ու կենդանիների պաշտպանության պետական միջոցառումների համակարգ։ Ամեն տարի բույսերի վնասատուներն ու հիվանդությունները ոչնչացնում են աշխարհի մշակաբույսերի հնարավոր բերքի 20-25 %-ը։


== Բույսերի և կենդանիների կարանտինը Հայաստանում ==
ՀՀ տարածքում կարանտինի հիմնական խնդիրներն են հայտնաբերել և վերացնել բույսերի ու կենդանիների կարանտինային և ոչ կարանտինային վնասատուները, հիվանդություններն ու մոլախոտերը, կանխել բույսերի և կենդանիների կարանտինային վնասատուների, հիվանդությունների ու մոլախոտերի ներթափանցումը ՀՀ տարածք, ապահովել բուսական և անասնաբուժասանիտարական կանոնների (սահմանում է ՀՀ Կառավարությունը) պահպանումը, բույսերի ու կենդանիների, բուսական և կենդանական արտադրանքի ներմուծման ու արտահանման գործառնությունների ժամանակ։
Կարանտինային վնասակար օրգանիզմներն առանձնապես վտանգավոր են. դրանց ներթափանցումը ՀՀ տարածք և հետագա տարածումը հսկվում են պետականորեն։
Ոչ կարանտինային վնասակար օրգանիզմները բացասաբար են ազդում բույսերի ու կենդանիների կենսագործունեության վրա և վնասազերծվում են ներմուծող երկրի տարածքում։
Բույսերի կարանտինի գործառույթները ՀՀ-ում իրականացնում է Բույսերի կարանտինի ծառայությունը, որի համակարգում կան հենակետեր, լաբորատորիաներ և այլ ստորաբաժանումներ, իսկ կենդանիների կարանտինի գործառույթները՝ ՀՀ գյուղատնտեսության նախարարության Անասնաբուժության գլխավոր վարչությունը, Երևանի քաղաքապետարանի Անասնաբուժական ծառայության կենտրոնը։ Բույսերի կարանտինի բնագավառը կարգավորվում է «Բույսերի պաշտպանության և բույսերի կարանտինի մասին» ՀՀ օրենքով (2000)։
Dead and Gone

«Dead and Gone», ամերիկացի ռեփեր T.I.-ի երգն է, ամերիկացի երգիչ-երգահան Ջասթին Թիմբերլեյքի հետ համագործակցությամբ։ Այն թողարկվել է 2009 թվականին, որպես T.I.-ի «Paper Trail» կոչվող չորրորդ ստուդիական ալբոմի չորրորդ սինգլ։ Երգի հեղինակներն են T.I.-ը, Ռոբին Թեդրոսը և Ջասթին Թիմբերլեյքը։ Վերջինս նաև երգի պրոդյուսերն է Ռոբ Նոքսի հետ միասին։ Սա երկրորդ համագործակցությունն է T.I.-ի և Ջասթինի միջև։ Առաջին անգամ նրանք ձայնագրել էին Ջասթինի «FutureSex/LoveSounds» ալբոմի «My Love» սինգլը։
Երգի տեսահոլովակը, որի ռեժիսորն է Քրիս Ռոբինսոնը, նկարահանվել է 2009 թվականի փետրվար ամսի առաջին շաբաթվա ընթացքում Լոս Անջելեսում, Կալիֆորնիա։ Մինչև տեսահոլովակի պաշտոնական պրեմիերան փետրվարի 17-ին, այն ժամեր առաջ արդեն հայտնվել էր համացանցում։ BET հեռուստաընկերության կազմած «2009-ի թոփ 100 տեսահոլովակների» ցանկում «Dead and Gone» երգի տեսահոլովակը զբաղեցրել է 34-րդ հորիզոնականը։
2009 թվականի փետրվարին T.I.-ը և Ջասթին Թիմբերլեյքը երգը կատարել են Գրեմմիի 51-րդ ամենամյա մրցանակաբաշխությունում, իսկ հաջորդ տարի երգը առաջադրվել է նույն մրցանակաբաշխության «Լավագույն ռեփ երգ» և «Լավագույն ռեփ/երգող համագործակցություն» անվանակարգերում, սակայն չի հաղթել։


== Երգացանկ ==
Թվային ներբեռնում


== Հիթ-շքերթներ և հավաստագրումներ ==


=== Շաբաթական հիթ-շքերթներ ===


=== Տարեվերջյան հիթ-շքերթներ ===


=== Հավաստագրումներ ===


== Ծանոթագրություններ ==


== Արտաքին հղումներ ==
Երգի տեսահոլովակը ՅուԹուբում
Երգի բառերը Archived 2015-01-03 at the Wayback Machine. MetroLyrics-ում
Լուկանովկա

Լուկանովկա (ուկրաիներեն՝ Луканівка), գյուղ Ուկրաինայի Նիկոլաևի մարզի Կրիվոե Օզերոյի շրջանում։
2001 թվականի տվյալներով Լուկանովկա գյուղում բնակվում էր 1 131 մարդ։ Բնակավայրը զբաղեցնում է 4491 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հետարտադրություն

Հետարտադրություն (ժարգ. փոստ փրադաքշն, անգլ.՝ post- - հետո, անգլ.՝ production - արտադրություն), կինոնկարի էպիզոդների նկարահանումից հետո տեսանյութի մշակման ժամանակաշրջանը, համակարգչային օբյեկտների նախապատրաստումը և ստեղծումը, խմբագրումը, մոնտաժը, ձայնավորումը և կինոնյութի մշակումը։
Հետարտադրության փուլերն են՝

նկարահանված նյութի երևակում և քիմիական մշակում,
պատկերի համաժամանակյա փոխակերպումը թվային նիշքերի,
կինոնկարի թվային ֆորմատով համակարգիչ բեռնումը, հետագա գունային մշակման և մոնտաժի համար,
նկարահանված նյութի փոփոխելը ըստ ռեժիսորի հանձնարարությունների, նաև կինոնյութի համակցումը համակարգչային կայուն և շարժական պատկերների հետ,
պատրաստի կինոնյութի համաժամանակյա ձայնավորում, ֆոնային ձայների և աղմուկների ավելացում,
կինոնկարի վերջնական մոնտաժ (թվային ֆորմատով),
տելեսայն (անգլ.՝ telecine), պատրաստի կինոնկարի գույների ուղղում,
պատրաստի կինոնկարի համաժամանակյա տեղափոխում կինոժապավենի վրա։
Օախակա (նահանգ)

Օախակա (իսպ.՝ Estado Libre y Soberano de Oaxaca), պաշտոնական անվանումը՝ Օախակայի ազատ և ինքնիշխան նահանգ, Մեքսիկայի 31 նահագներից մեկը։ Ունի 570 համայնք, որոնցից 418 կառավարվում են ավանդույթներով (Usos y costumbres) և տեղական ինքնակառավարման կողմից ընդունված տեղական կարգերով։ Մայրաքաղաքն է Օախակա դե Խուարեսը։


== Տվյալներ ==
Նահանգը գտնվում է Մեքսիկայի հարավարևմտյան հատվածում։ Արևմուտքում սահմանակից է Գերերո նահանգին, հյուսիս-արևմուտքում՝ Պուեբլային, հյուսիսում՝ Վերակրուսին, արևելքում՝ Չյապասին։
Նահանգը հայտնի է իր մշակույթով և բնիկներով, որոնցից առավել հայտնի են սապոտեկները և միշտեկները, սակայն միայն տասնվեցն են պաշտոնապես ընդունված։ Այս մշակույթներն առավել լավ են պահպանվել՝ պայմանավորված նահանգի խորդուբորդ և կղզիացած տեղայնքով։ Մեծամասնությունը բնակվում է կենտրոնական հովտային շրջանում, որը հայտնի է որպես տուրիստական գոտի, մասնավորապես տուրիստներին գրավում են Մոնտե Ալբա, տեղական մշակույթը և արհեստները։ Տուրիստական գրավչության վայրերից են նաև ափամերձ տարածքները, մասնավորապես՝ Ուատուլկո հանգստավայրը։ Նահանգը հայտնի է նաև իր կենսաբազմազանությամբ և Չյապաս ու Վերակրուս նահագների հետ գտնվում է գլխավոր եռյակում սողունների, երկկենցաղների, կաթնասունների և բույսերի թվով։


== Շրջաններ և գլխավոր համայնքներ ==

Գլխավոր քաղաքներից են՝ Ուախուապան դե Լեոն, Խուչիտան դե Զարագոսա, Օախակա դե Խուրաես, Պուերտո Էսկոնդիդո, Սալինա Կրուս, Սան Պեդրո Պոչուտլա, Սան Խուան Բոտիստա Կուիկատլան, Սան Խուան Բոտիստա Տուքսեպեկ, Սանտա Կրուս Խոխոկոտլան, Սանտա Լուսիա դել Կամինո, Տլաքսիակո, Սանտիագո Պինոտեպա Նասիոնալ և Տեուանտեպեկ։

Օախակայի շրջաններն ու համայնքներն են


== Օախակայի բուսական և կենդանական աշխարհը ==


== Ծանոթագրություններ ==


== Արտաքին հղումներ ==
(Իսպաներեն) Official site of the State Government
(անգլերեն) The Oaxaca Times
(Իսպաներեն) (անգլերեն) Oaxaca's Tourist Guide, on the web since 1995
(անգլերեն) Oaxaca Photo Blog
Oaxaca Travel and Tourism հոդվածը Curlie-ում (ըստ DMOZ-ի)
Ղուշովա

Ղուշովա, գյուղ Արևմտյան Հայաստանում, Խարբերդի վիլայեթի Դերսիմի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Սիժան

Սիժան (ֆր.՝ Sigean), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 5163 մարդ, բնակչության խտությունը` 146.05 մարդ/կմ²։ Բնակավայրը զբաղեցնում է 35.35 կմ² տարածք։


== Աշխարհագրություն ==
Գտնվում է Փարիզ քաղաքից 650 կմ հարավ, Մոնպելիե քաղաքից` 100 կմ հարավ-արևմուտք, Կարկասոն քաղաքից` 55 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 3187 աշխատունակ (15-64 տարեկան)  բնակիչ, որոնցից ակտիվ էին 2188-ը, իսկ ոչ ակտիվները` 999։ Ակտիվության ցուցանիշը կազմում է 68,7 %։ 2188 աշխատունակ մարդկանցից աշխատել է 1806 անձ (971 տղամարդ և 835 կին)։ Գործազուրկ են եղել 382 անձ (153 տղամարդ և 229 կին)։ 999 անաշխատունակներից 229-ը եղել են աշակերտներ կամ ուսանողներ, 418-ը` թոշակառուներ, իսկ 352-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կոուրակ (այլ կիրառումներ)

Կոուրակ, կարող է վերաբերել՝

Կոուրակ - գյուղ Ռուսաստանի Նովոսիբիրսկի մարզի Տոգուչինսկի շրջանի կազմում
Կոուրակ - գետ Ռուսաստանում, Տարսմայի վտակը
Ջրհեռ

Ջրհեռ կամ ջրնետ, հիդրոտեխնիկական կառույց, որը ծառայում է ջրամբարից ջրի ավելցուկի (հեղեղաջրերի) դուրսնետման, ինչպես նաև դեպի ստորին բիեֆ ջրի օգտակար թողքի համար։ Ջրնետը կարող է ունենալ անցքեր, մակերեսային՝ պատվարի կատարի վրա, վերին բիեֆի մակարդակի տակ ընկղմված, այլ կերպ ասած՝ խորքային, կամ երկուսն էլ միաժամանակ՝ երկհարկանի ջրնետ։
Հեղեղային հոսքերը ջրհեռների միջոցով հեռացնելու շնորհիվ ավելցուկային ջուրը չի վնասում ջրամբարի պատվարը։ Ջրնետով ջրի թողքը կարգավորում են հիդրոտեխնիկական փականներով։ Ավտոմատ գործողության որոշ Ջրնետներ (օրինակ, հորանային, սիֆոնային) փականներ չունեն։ Ջրհեռների ֆունկցիոնալությունն առավել արտահայտիչ է վարարային սեզոններին։
Վինոգրադնի Յար

Վինոգրադնի Յար (ուկրաիներեն՝ Виноградний Яр), գյուղ Ուկրաինայի Նիկոլաևի մարզի Արբուզինկայի շրջանում։
2001 թվականի տվյալներով Վինոգրադնի Յար գյուղում բնակվում էր 225 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ստրոյկերամիկա

Ստրոյկերամիկա (ռուս.՝ Стройкерамика), քաղաքատիպ ավան Ռուսաստանի Սամարայի մարզի Վոլժսկի շրջանի կազմում։
Բնակչությունը 2010 թվականին գրանցված տվյալներով կազմում էր 7863 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Չերնոգլազովկա (գյուղ, Կոզելշչինայի շրջան)

Անվան այլ կիրառումների համար տե՛ս՝ ՉերնոգլազովկաՉերնոգլազովկա (ուկրաիներեն՝ Чорноглазівка), գյուղ Ուկրաինայի Պոլտավայի մարզի Կոզելշչինայի շրջանում։
2001 թվականի տվյալներով Չերնոգլազովկա գյուղում բնակվում էր 24 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
.tm

.tm Թուրքմենստանի վերին մակարդակի ազգային դոմենն է։


== Արտաքին հղումներ ==
IANA .tm whois տեղեկություն
Asociación de Mujeres en las Artes Visuales

Asociación de Mujeres en las Artes Visuales (MAV) (հայերեն՝ Վիզուալ արվեստով զբաղվող կանանց ընկերակցություն), ընկերակցություն, որը  հնարավորություններ է ստեղծում արվեստով զբաղվող կանանց համար։ Այն հիմնադրել է արվեստի քննադատ և պրոֆեսոր Ռոսիո դե լա Վիլլան, որի նպատակն էր Coremans-De Vriendt law-ի կամ հավասար իրավունքի իրագործումը, ինչպես նաև վերլուծության, տվյալների բազայի միջոցով ներկայացնելու Իսպանիայում վիզուալ արվեստով զբաղվող մասնագետների իրավիճակը։


== Նպատակներ ==
Ընկերակցությունն ստեղծվել է  2009 թվականի մայիսի 9-ին ժամանակակից արվեստով զբաղվող փորձառու իսպանացի կանանց կողմից։ Այն նպաստում է այնպիսի նախաձեռնությունների նախագծմանը, որոնք բարելավում են կանանց դիրքը մշակույթում և պայքարում են խտրականության դեմ, հավասարակշռում է իսպանացի կանանց ներկայությունը ժամանակակից արվեստի բոլոր բնագավառներում՝ արվեստագետներ, գալերիստներ, հետազոտողներ, համադրողներ, դասախոսներ, մենեջերներ, թանգարանների տնօրեններ և այլն՝ հաղորդելով, որ շատ քիչ կանայք են ներգրավված գեղարվեստական և մշակութային կարևոր վայրերում։ Վիզուալ արվեստում հավասար քաղաքականության ներդրման համար ընկերությունն աշխատում է իսպանական կառույցների և արվեստի տարբեր ոլորտների հետ, կապեր է հաստատում մշակույթի, ժամանակակից արվեստի մեջ ներգրաված կանանց հարցերով զբաղվող այլ կազմակերպությունների հետ՝ ռազմավարությունների նախագծման և իրականացման համար։
Վավերագրությամբ զբաղվող կենտրոնի միջոցով հետազոտության և նոր ծրագրերի ստեղծման համար ռեսուրսներ է ապահովում արվեստի, գենդերի, ֆեմինիզմի բնագավառներում՝ կիրառելով լավագույն փորձը։
Ընկերությունը զբաղվում է նաև  պատմական հիշողությունը պահպանելով՝ Իսպանիայում և միջազգային համատեքստում ներկայացնելով արվեստի, կնոջ, ֆեմինիզմի ժամանակագրությունը։


== Նախագծեր ==
Mujeres en las Artes Visuales-ը բարելավում է արվեստում ներգրավված կանանց տեսանելիությունը, իրազեկում է նրանց մասնագիտական գործունեության մասին իր կայքի և  մշակութային վիզուալ  M-Arte Y ամսագրի միջոցով։
Կարևոր նախագծերից է «Miradas de Mujer» փառատոնը, որը 2012 թվականից ի վեր նպաստում է ցուցահանդեսների և համաժողովների իրկանացմանը։ 2010 թվականից կազմակերպությունը շնորհում է մրցանակներ (MAV´s Prizes) արվեստում ներդրում ունեցող կանանց համար։  2016 թվականի մարտից-դեկտեմբեր կազմակերպվել է Miradas de Mujeres բիենալեն։


== Անդամներ ==
Ընկերությունն ունի 450 անդամ։  2012 թվականից այն նախագահում է տեսաբան, պրոֆեսոր Մարիա Լոպես Ֆերնանդես-Կաոն, 2010 թվականից ընկերության փոխնախագահն է Մարիսա Գոնսալեսը, 2014 թվականից գլխավոր քարտուղարի պաշտոնը զբաղեցնում է Մարիա Խոսե Մագանյա Կլեմենտեն, գանձապետն է Լուս Բեխխարանո Կոկան. երկուսն էլ Սերվանտեսի ինստիտուտում աշխատում են նաև որպես արվեստի պատմաբաններ ու մշակութային մենեջերներ։
Տնօրենների խորհրդում ներառված կանայք նույնպես մեծ առնչություն ունեն ժամանակակից արվեստի և ֆեմինիզմի հետ. խորհրդատուներից են՝ Մարգարիտա Աիսպուրուն (Margarita Aizpuru), Սուսաա Բլաս Բրունելը (Susana Blas Brunel), Կոնչա Խերեսը (Concha Jerez), Մարինա Նունյեսը (Marina Núñez), Պատրիսիա Մայայո Բոստը (Patricia Mayayo Bost) և Ռոսիո դե ա Վիլլան, ով նաև ղեկավարում է մշակութային վիզուալ  M-Arte Y ամսագիրը։


== Ծանոթագրություններ ==


== Արտաքին հղումներ ==
Պաշտոնական կայք
Bienalmiradasdemujeres.org
http://www.m-arteyculturavisual.com
Ցիստեին-փՌՆԹ լիգազ

Ցիստեին-փՌՆԹ լիգազ (ՖՀ 6.1.1.16), ֆերմենտ, որը կատալիզում է հետևյալ քիմիական ռեակցիան

ԱԵՖ + L-ցիստեին + փՌՆԹՑիս 
  
    
      
        ⇌
      
    
    {\displaystyle \rightleftharpoons }
   ԱՄՖ + դիֆոսֆատ + L-ցիստինիլ-փՌՆԹՑիս։Այս ֆերմենտի երեք սուբստրատներն են ԱԵՖ, ցիստեինը և փՌՆԹ(Ցիս), իսկ պրոդուկտներն են ԱՄՖ, դիֆոսֆատը և L-ցիստինիլ-փՌՆԹՑիս։
Այս ֆերմենտը պատկանում է այն լիգազների ենթադասին, որոնք ամինոացիլ-փՌՆԹ-ում առաջացնում են ածխածին-թթվածին կապեր։ Այս ֆերմենտի համակարգային անվանումն է L-ցիստեին։ փՌՆԹՑիս լիգազ (ԱՄՖ-առաջացնող)։ Այս ֆերմենտը մասնակցում է ցիստեինի մետաբոլիզմին։


== Կառուցվածքի հետազոտություններ ==
2007 թվականի դրությամբ հայնտի են այս ֆերմենտի 3 տարբեր կառուցվածքներ (1LI5, 1LI7, 1U0B)։


== Արտաքին հղումներ ==
McCorquodale DJ (1964)։ «The separation and partial purification of aminoacyl-RNA synthetases from Escherichia coli»։ Biochim. Biophys. Acta 91: 541–548։ PMID 14262440։ doi:10.1016/0926-6550(64)90001-5